

 **REPUBLIKA HRVATSKA**

**VARAŽDINSKA ŽUPANIJA**

 **OPĆINA VIDOVEC**

 **Općinsko vijeće**

KLASA: 601-01/21-01/12

URBROJ: 2186/10-01/1-21-01

Vidovec, 29. ožujka 2021. godine

 Na temelju članka 19.a Zakona o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 150/11, 144/12 i 19/13, 137/15, 123/15, 98/19 i 144/20), članka 14. Zakona o predškolskom odgoju i obrazovanju ("Narodne novine" br. 10/97, 107/07, 94/13 i 98/19) i članka 31. Statuta Općine Vidovec ("Službeni vjesnik Varaždinske županije br. 20/21), Općinsko vijeće Općine Vidovec, na svojoj 29. sjednici održanoj dana 29. ožujka 2021. godine, donosi

**PLAN MREŽE DJEČJIH VRTIĆA**

**NA PODRUČJU OPĆINE VIDOVEC**

**I. UVODNE ODREDBE**

**Članak 1.**

Planom mreže dječjih vrtića na području Općine Vidovec utvrđuje se dječji vrtić u kojem se obavlja djelatnost predškolskog odgoja i obrazovanja te razvoj mreže dječjih vrtića na području Općine Vidovec.

**Članak 2.**

 Općina Vidovec ima pravo i obvezu odlučivati o potrebama i interesima mještana na svojem području organiziranjem i ostvarivanjem programa predškolskog odgoja i obrazovanja.

Prava i obveze iz stavka 1. ovog članka ostvaruju se osiguranjem smještajnih kapaciteta za djecu s područja Općine Vidovec u ustanovama predškolskog odgoja i sufinanciranjem ekonomske cijene redovnog programa dječjeg vrtića.

**II. PLAN MREŽE DJEČJIH VRTIĆA**

**Članak 3.**

 Na području Općine Vidovec djelatnost predškolskog odgoja obavlja dječji vrtić kojem je osnivač Općina Vidovec.

Mrežu dječjih vrtića na području Općine Vidovec čini:

|  |  |  |  |
| --- | --- | --- | --- |
| Naziv | Adresa | Osnivač | Smještajni kapacitet |
| Dječji vrtić Škrinjica | Ulica Vladimira Nazora 11, 42205 Vidovec | Općina Vidovec | 120djece |

**Članak 4.**

 Mreža dječjih vrtića Općine Vidovec može se proširivati dogradnjom smještajnih kapaciteta dječjeg vrtića iz članka 3. ovog Plana te otvaranjem novih područnih objekata u skladu s odredbama Državnog pedagoškog standarda predškolskog odgoja i obrazovanja („Narodne novine“ br. 63/08 i 90/10), odnosno osnivanjem novih dječjih vrtića od strane svih zakonom predviđenih osnivača.

**III. SUFINANCIRANJE PROGRAMA DJEČJIH VRTIĆA**

**Članak 5.**

 Općina Vidovec sukladno članku 48. st. 1. Zakona o predškolskom odgoju i obrazovanju ("Narodne novine" br. 10/97, 107/07, 94/13, 98/19) i članku 41. Državnog pedagoškog standarda predškolskog odgoja i obrazovanja („Narodne novine“ br. 63/08 i 90/10) kao osnivač Dječjeg vrtića Škrinjica u svom Proračunu osigurava sredstva za rad istog.

**Članak 6.**

 Općina Vidovec sufinancira ekonomsku cijenu redovnog programa dječjeg vrtića iz članka 3. ovog Plana sukladno odredbama Odluke o mjerilima za sufinanciranje djelatnosti ustanova predškolskog odgoja („Službeni vjesnik Varaždinske županije“ br. 103/20).

U slučaju potrebe i po zahtjevu roditelja smještaj djece s područja Općine Vidovec u ustanovama predškolskog odgoja na području drugih jedinica lokalne samouprave Općina Vidovec može sufinancirati u slučajevima kako je propisano Odlukom iz prethodnog stavka ovog članka.

**IV. ZAVRŠNE ODREDBE**

**Članak 7.**

 Ovim Planom stavlja se van snage Plan mreže dječjih vrtića na području Općine Vidovec („Službeni vjesnik Varaždinske županije“ br. 61/16).

**Članak 8.**

Ovaj Plan stupa na snagu osmog dana od dana objave u „Službenom vjesniku Varaždinske županije“.

OPĆINSKO VIJEĆE OPĆINE VIDOVEC

 PREDSJEDNIK

 Zdravko Pizek